Document ID: 31988R1384

*****
ΚΑΝΟΝΙΣΜΟΣ (ΕΟΚ) αριθ. 1384/88 ΤΗΣ ΕΠΙΤΡΟΠΗΣ
της 20ής Μαΐου 1988
για 26η τροποποίηση του κανονισμού (ΕΟΚ) αριθ. 2213/76 σχετικά με την πώληση αποκορυφωμένου γάλακτος σε σκόνη από δημόσιο απόθεμα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 7 παράγραφος 5,
Εκτιμώντας:
ότι το άρθρο 2 παράγραφος 1 στοιχείο α) του κανονισμού (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2931/87 (4), προβλέπει ότι το αποκορυφωμένο γάλα σε σκόνη πωλείται σε ποσότητες ίσες ή μεγαλύτερες από 10 τόνους· ότι, στην περίπτωση κατά την οποία η διαθέσιμη ποσότητα σε μια αποθήκη είναι μικρότερη από 10 τόνους, θα πρέπει να προβλεφθεί ότι η σύμβαση πωλήσεως μπορεί να αφορά την εν λόγω διαθέσιμη ποσότητα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 στοιχείο β) του κανονισμού (ΕΟΚ) αριθ. 2213/76 προστίθεται το εξής εδάφιο:
«Στην περίπτωση κατά την οποία η διαθέσιμη ποσότητα σε μια αποθήκη είναι μικρότερη από 10 τόνους, η σύμβαση πωλήσεως μπορεί να συναφθεί για την εν λόγω ποσότητα».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαΐου 1988.

Labels: 3
11
17